Työvoimasta on jo paikoin pulaa – miksi ongelmaa ei ratkaista vain nostamalla palkkoja?

Ekonomisti Olli Kärkkäinen sanoo, että Suomessa on edessä tilanne, jolloin palkankorotusvaatimuksia alkaa kuulua yhä enemmän. Toinen ekonomisti, palkansaajajärjestö STTK:n Ralf Sund, uskoo, ettei kaikkia ihmisiä saada töihin palkankorotuksillakaan.

Olli Kärkkäinen (ylh.vas.), Minna Vanhala-Harmanen, Ralf Sund ja Lauri Kajanoja (alh.oik.) kommentoivat tilannetta työmarkkinoilla.­

”Yhden pisteen vihje: nostakaa palkkoja. Jos työ ei elätä, niin ei löydy tekijöitä.”

Kommentti oli yksi monista, joita lukijat kirjoittivat Helsingin Sanomien verkkosivuille työvoimapulasta ja aktiivimallista kertoneen uutisen perään.